Superhelde - Storieboek (Hardeband)
Sterk en dapper Bybelse helde wat die wêreld verander het virJesus.
Wat het Simson, Dawid en Jesus in gemeen? Jy’t reg geraai! Hulle is helde … en jy is ook een! Jy is God se spesiale helper, want Hy het ’n spesiale werk wat nét jy kan doen.
Dit is die boodskap wat Carolyn Larsen in Superhelde – Storieboek by seuns tuisbring. Hierdie onge­looflike sto­ries uit hulle groot helde-gids – die Bybel – sal hulle leer dat God ’n spesiale plan vir almal het. Die 24 stories uit die Ou en Nuwe Testament word versterk deur aksiebelaaide illus­trasies met ’n strokiesprent-gevoel. Dit sal vir seuns ’n prentjie skets van hoe sommige van God se groot­ste helde se lewens gelyk het.
Elke storie het ook ’n karaktertrek van ’n super­held, wenk vir die jong leser en spesiale kernvers. Dan is daar ook ’n engel-held wat op die bladsye vir seuns wegkruip.
Superhelde – Storieboek sal seuns laat besef hoe be­langrik hulle in God se koninkryk is.
Ook beskikbaar in Engels Super Heroes Storybook
Carolyn Larsen is die outeur van meer as 40 boeke vir kinders en volwassenes. Sy het al verskeie pryse vir haar skryf­werk ontvang. Carolyn woon saam met haar man en drie kinders in Glen Ellyn, Illinois. Sy tree ge­reeld as spreker op by geleenthede vir vroue en soms ook op die verhoog saam met haar eie be­die­nings­groep, Flashpoints.
Joe Goode is ’n illustreerder wat aan die Savannah College of Art and Design gegradueer het. Hy lewer al meer as 15 jaar kuns en illustrasies vir boeke, video’s en strokiesprente.
DIE HEEL EERSTE MAN
Gebaseer op Genesis 2
In die begin was daar niks om te hoor en niks om te sien
nie. Daar was geen wêreld nie. Geen son of maan of sterre
nie. Geen mense, geen plante, geen diere nie. Toe begin God dinge
maak. Hy het die aarde gemaak. Hy het die land en die oseane gemaak. God het die son,
maan en duisende sterre gemaak. God het allerhande soorte diere gemaak om op die
land en in die water te bly. Hy het enorme olifante en piepklein apies gemaak. Hy het
walvisse en seeperdjies gemaak om in die oseaan te swem. Hy het ook voëls gemaak om
in die lug te vlieg.
God het baie dinge gemaak, maar Hy was nog nie klaar nie. God het die heel beste deel van
sy skepping vir laaste gelos. Dit was die heel eerste man. God het sommer doodgewone
grond gevat en vir Adam daarmee gemaak. God het vir Adam na sy eie beeld gemaak.
Dit beteken Adam kon dink en besluite neem – net soos God. Adam kon werk doen en
die diere versorg. God het ook vir Adam ’n pragtige plek gemaak om te bly. Toe gee God
vir Adam ’n spesiale werk om te doen. Hy het vir Adam gevra om vir al die diere name
te gee. Adam het toe besluit om ’n kameelperd ’n kameelperd te noem. Hy het vir tiere,
arende en al die ander lewende goed wat God gemaak het name gegee.
You're reviewing: Superhelde - Storieboek (Hardeband)